Dit is tyd vir Kuswag Karnaval | News24
Dit is tyd vir Kuswag Karnaval
DAAR is slegs een week oor voor die Kuswag Karnaval by Kuswag Skool. Donderdagaand, 13 Augustus vind die Amanzimtoti Laerskole Koorfees plaas. Ingang is R20 vir almal en parkering kos R10.
Die Heuwels Fantasties vermaak op Vrydagaand. Die ingangsfooi vir Vrydag en Saterdag is R70/volwassene en R30/kind met R20 vir parkering. Jy kan egter nou al 'n naweekpakket gaan koop by Kuswag Skoolkantoor teen R120/volwassene en R30/kind plus gratis parkering vir Donderdag tot Saterdag. Saterdagoggend vind die Makro potkompetisie plaas. Inskrywingsvorms is by die skoolkantoor verkrygbaar teen R100per inskrywing. Die eerste prys is 'n hele skaap.
Barney en vriende, Mickey en Minnie se trompoppies en Gizelle's se modelskool vermaak een en almal op Saterdagoggend. Vyf Afrikaanse kunstenaars is op die program vir Saterdag vanaf 4nm. Hulle is Ampie, Monique, Willem Botha, Leah en Lee Scott. Moet ook nie van die vermaak in die kuiertent vergeet nie.
Sondagoggend het ons slegs 'n interkerklike diens. Kontak Mariëtte van Heerden vir meer inligting by 084 411 7806 of mvanheerden@kuswag.co.za of hou ons op Facebook dop vir meer besonderhede. Sien jou daar. - Verskaf